CELEX: 32017R0840
Language: sl
Date: 2017-05-17 00:00:00
Title: Izvedbena uredba Komisije (EU) 2017/840 z dne 17. maja 2017 o neodobritvi aktivne snovi ortosulfamuron v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (Besedilo velja za EGP. )

18.5.2017   
            
            
               SL
            
            
               Uradni list Evropske unije
            
            
               L 125/10
            
         IZVEDBENA UREDBA KOMISIJE (EU) 2017/840
   z dne 17. maja 2017
   o neodobritvi aktivne snovi ortosulfamuron v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2) Uredbe,
   ob upoštevanju naslednjega:
   
               (1)
            
            
               V skladu s členom 80(1)(a) Uredbe (ES) št. 1107/2009 ter ob upoštevanju postopka in pogojev za odobritev je treba Direktivo Sveta 91/414/EGS (2) uporabljati za aktivne snovi, v zvezi s katerimi je bila pred 14. junijem 2011 sprejeta odločitev v skladu s členom 6(3) navedene direktive. Z Odločbo Komisije 2006/806/ES (3) je bilo potrjeno, da ortosulfamuron izpolnjuje pogoje iz člena 80(1)(a) Uredbe (ES) št. 1107/2009.
            
         
               (2)
            
            
               V skladu s členom 6(2) Direktive 91/414/EGS je Italija 4. julija 2005 prejela zahtevek podjetja Isagro S.p.A. za vključitev aktivne snovi ortosulfamuron v Prilogo I k Direktivi 91/414/EGS. Z Odločbo 2006/806/ES je bilo potrjeno, da je dokumentacija „popolna“ v smislu načelnega izpolnjevanja zahtev po podatkih in informacijah iz prilog II in III k Direktivi 91/414/EGS.
            
         
               (3)
            
            
               Za navedeno aktivno snov so bili v skladu z določbami člena 6(2) in (4) Direktive 91/414/EGS ocenjeni vplivi na zdravje ljudi in živali ter na okolje pri vrstah uporabe, ki jih je predlagal vložnik. Država članica poročevalka je 27. julija 2012 predložila osnutek poročila o oceni. V skladu s členom 6(3) Uredbe Komisije (EU) št. 188/2011 (4) so se od vložnika zahtevale dodatne informacije. Italija je oceno dodatnih informacij, ki jih je predložil vložnik, predložila v obliki dodatka k osnutku poročila o oceni, pripravila pa jo je Evropska agencija za varnost hrane (v nadaljnjem besedilu: Agencija) avgusta 2013.
            
         
               (4)
            
            
               Osnutek poročila o oceni so pregledale države članice in Agencija. Agencija je 3. septembra 2013 Komisiji predložila sklep o oceni tveganja pesticidov z aktivno snovjo ortosulfamuron (5). Agencija je ugotovila, da na podlagi razpoložljivih informacij o značilnostih ostankov v primarnih in naslednjih kmetijskih rastlinah v povezavi s pomanjkanjem toksikoloških informacij in ocene vnosa za nekatere rastlinske metabolite ni mogoče zaključiti ocene tveganja za potrošnike. Poleg tega ni bilo mogoče zaključiti tudi ocene tveganja za organizme, ki živijo v usedlinah, in vodne organizme. Agencija je ugotovila tudi, da pomislekov zaradi nekaterih metabolitov in posledično ocene izpostavljenosti podzemne vode ni bilo mogoče zaključiti.
            
         
               (5)
            
            
               Komisija je vložnika pozvala, da predloži pripombe k sklepu Agencije in v skladu s členom 9(1) Uredbe (EU) št. 188/2011 tudi pripombe k osnutku poročila o pregledu. Vložnik je predložil pripombe, ki so bile natančno pregledane.
            
         
               (6)
            
            
               Kljub argumentom, ki jih je predložil vložnik, pomislekov, ugotovljenih/navedenih v uvodni izjavi 4, ni bilo mogoče umakniti.
            
         
               (7)
            
            
               Zato ni bilo dokazano, da bi bilo pod predlaganimi pogoji uporabe pričakovati, da fitofarmacevtska sredstva, ki vsebujejo ortosulfamuron, na splošno izpolnjujejo zahteve iz člena 5(1)(a) in (b) Direktive 91/414/EGS.
            
         
               (8)
            
            
               Ortosulfamuron se zato ne sme odobriti kot aktivna snov na podlagi člena 13(2) Uredbe (ES) št. 1107/2009.
            
         
               (9)
            
            
               V skladu s členom 8(1)(b) Direktive 91/414/EGS so lahko države članice izdale začasne registracije za fitofarmacevtska sredstva, ki vsebujejo ortosulfamuron, za začetno obdobje treh let. Z Izvedbenim sklepom Komisije 2013/205/EU (6) je bilo državam članicam dovoljeno, da podaljšajo začasne registracije ortosulfamurona do najpozneje 30. aprila 2015.
            
         
               (10)
            
            
               Ker so vse obstoječe registracije potekle, ni treba določiti dodatnega roka za preklic registracij fitofarmacevtskih sredstev, ki vsebujejo ortosulfamuron.
            
         
               (11)
            
            
               Ta uredba ne vpliva na predložitev ponovnega zahtevka za ortosulfamuron v skladu s členom 7 Uredbe (ES) št. 1107/2009.
            
         
               (12)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Neodobritev aktivne snovi
   Aktivna snov ortosulfamuron se ne odobri.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. maja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (3)  Odločba Komisije 2006/806/ES z dne 24. novembra 2006 o načelnem priznavanju popolnosti dokumentacije, predložene v podroben pregled zaradi možne vključitve ortosulfamurona v Prilogo I k Direktivi Sveta 91/414/EGS (UL L 329, 25.11.2006, str. 74).
   
      (4)  Uredba Komisije (EU) št. 188/2011 z dne 25. februarja 2011 o podrobnih pravilih za izvajanje Direktive Sveta 91/414/EGS glede postopka za oceno aktivnih snovi, ki niso bile v prometu dve leti po dnevu notifikacije navedene direktive (UL L 53, 26.2.2011, str. 51).
   
      (5)  EFSA Journal 2013;11(9):3352. Na voljo na spletu: www.efsa.europa.eu.
   
      (6)  Izvedbeni sklep Komisije 2013/205/EU z dne 25. aprila 2013 o dovoljenju državam članicam za podaljšanje začasnih registracij, izdanih za nove aktivne snovi acekvinocil, aminopiralid, askorbinska kislina, flubendiamid, gama-cihalotrin, ipkonazol, metaflumizon, ortosulfamuron, Pseudomonas sp. sev DSMZ 13134, piridalil, piroksulam, spiromesifen, tienkarbazon in topramezon (UL L 117, 27.4.2013, str. 20).